વલાસણ ગામમાં આવેલા તળપદા વાસમાં છેલ્લા છ માસથી પુરતા ફોર્સથી પીવાનું પાણી મળતું નથી,જેનાં કારણે સ્થાનિક રહીસોને પાણી મેળવવા માટે ઈલેકટ્રીક મોટરો મુકીને પાણી ખેંચવું પડે છે,ત્યારે બે દિવસ પૂર્વે પાણી ખેંચવા માટે ઈલેકટ્રીક મોટર ચાલું કરવા જતા રાજુભાઈ તળપદાની ૧૫ વર્ષની દિકરીને વીજ કરંટ લાગતા મોત નિપજયું હતું,પાણીનાં કારણે આ બાળકીનું મોત નિપજતા આજે સ્થાનિક રહીસોએ ગ્રામ પંચાયતમાં જઈ હોબાળો મચાવ્યો હતો,અને જો ગ્રામ પંચાયત દ્વારા પુરતા ફોર્સથી પાણી આપવામાં આવતું હોત તો આ કિશોરીને જીવ ગુમાવવો પડયો ન હોત,જેથી સમગ્ર તળપદા વાસમાં પુરતા ફોર્સથી પીવાનું પાણી આપવાની માંગ સાથે સુત્રોચ્ચાર કરી વિરોધ પ્રદર્શન કર્યું હતું,તેમજ માટલા ફોડીને રોષ વ્યકત કર્યો હતો.